ka ka ka en ka ka ka en ka ka en en en en ka nl en ka en en en hi ca en fr ka ka ka en en en en ka ka ka ka ka en ka ka en ka ka ka en ka ka ka ka ka ka ka ka ka ka ka nl en hbs_lat en en en ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka xmf xmf ka ka ka ka ka ka ka ka ka ka ka ka ka ka ka ka ka en xmf en ka fr ka ka hbs_lat en ca en fr ka ka ka ka fr hbs_lat en en en ka ka ka ka ka ka ka ka ka ka ka ka ka ka ka ka ka ka ka ka ka en en en ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ko ka ka ka ka ka ka ka ka ka ka ka ka en en en ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en ca en fr ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka hbs_lat en ca en fr ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en hbs_lat en ca en fr ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka hbs_lat en ca en fr ka ka ka ka ka ka ka ka ka ka ka ka ka ka ka ka ka ka ka hbs_lat en ca en fr ka ka ka ka ka ka ka ka ka ka ka ka ka ka ka ka ka ka ka ka ka ka ka hbs_lat en ca en fr ka ka ka ka ka ka ka ka ka ka ka hbs_lat en ca en fr ka ka ka ka ka ka ka ka ka ka ka ka ka ka ka ka ka ka ka hbs_lat en en ka en en ka en en en en ka ka ka ka ka en en ka ka ka en en en en en en en ka en ka en ka en ka en ka en ka en ka en ka en en en en en
Would you like to react to this message? Create an account in a few clicks or log in to continue.
არმური - ლიტარენა, უფრო კი – ბიბლიოთეკა
Armuri - literary Arena, or library from Georgia (country)
Forum started: Sun 9 Nov 2008
Home   Portal   Register   Log in
არმური Armuri :: მთქმელი და გამგონებელი (ავტორები და ტექსტები) :: შეუნდოთ ღმერთმა...
Number of posts : 7132
Subject: დავით მჭედლური    Fri Jan 02, 2009 1:44 pm
Date of birth: 15 April, 1947
Date of death: May, 2006 (at 59 years)
Category: Historian, Critic, Writer, Educator, Poet, Publicist, Journalist
დაბადების ადგილი: დუშეთის რ–ნი, სოფ. მიგრიაულთა.
დაამთავრა ა.ს. პუშკინის სახელობის პედაგოგიური ინსტიტუტი 1970 წელს.
დაამთავრა სულხან-საბა ორბელიანის სახელობის პედაგოგიური უნივერსიტეტის ისტორიის ფაკულტეტი 1970 წელს.
სხვადასხვა დროს მუშაობდა მასწავლებლად, სკოლის დირექტორად, საქართველოს რადიოს მხატვრულ გადაცემათა რედაქციის განყოფილების გამგედ, გაზეთ "ლიტერატურულ საქართველოს" და ჟურნალ "ცისკრის" კრიტიკის განყოფილების გამგედ, გამომცემლობა "მერანის" მთავარ რედაქტორად.
გამოცემული აქვს ლექსების 10 კრებული, (11-ე "მოგენებები სიცოცხლეზე" დაიბეჭდა გარდაცვალების შემდეგ) აგრეთვე რომანი "პირველი", ისტორიული ჟანრის "ლავრენტი ბერიას მთავარი დანაშაული", კრიტიკულ-პუბლიცისტური წერილების სამი წიგნი.
საქართველოს მწერალთა კავშირი, პასუხისმგებელი მდივანი (1992-)
საქართველოს მწერალთა საერთო ეროვნული კავშირი, წევრი
2000 - საქართველოს სახელმწიფო პრემია
1995 - საქართველოს მწერალთა კავშირის პრემია
1985 - ვლადიმერ მაიაკოვსკის სახელობის საკავშირო ახალგაზრდული პრემია
ქაღალდის ფრთები : ლექსები (Author). - თბილისი, მერანი, 2003. - 92გვ.. - ISBN: 99928-949-2-X
ეროვნული იდეის ძიებაში : კრიტიკულ-პუბლიცისტური წერილები (Author). - ქუთაისი, საგამომცემლო ცენტრი, 2000. - 284გვ.. - ISBN: 99928-46-28-3
მდინარეთა და ქართა შესახებ : ლექსები (Author). - თბილისი, მერანი, 1999. - 200გვ.
პირველი : პუბლიცისტური რომანი (Author). - თბილისი, მერანი, 1998. - 199გვ.
თოვლზე ნაწერი ამბავი : ლექსები (Author). - თბილისი, საქართველო, 1996. - 256გვ.
თავისუფლების სახელით : წერილები (Author). - თბილისი, მერანი, 1995. - 248გვ.
გადავიხედოთ გალავნის გარეთ : ლიტ.-კრიტ. წერილები (Author). - თბილისი, მერანი, 1987. - 273გვ.
თოვლის დღესასწაული : ლექსები (Author). - თბილისი, მერანი, 1984. - 102გვ.
მონატრება : ლექსები (Author). - თბილისი, ნაკადული, 1982. - 54გვ.
დამშვიდობება საგვარეულო სახლთან : ლექსები (Author). - თბილისი, მერანი, 1980. - 70გვ.
პირმზითი : ლექსები (Author). - თბილისი, მერანი, 1975. - 59გვ.
Last edited by Admin on Thu Apr 18, 2013 4:43 pm; edited 3 times in total
Subject: Re: დავით მჭედლური    Fri Feb 27, 2009 3:38 am
ან თუ მამის ადგილს დაგსო,
_ რა უნდა ამ შობელძაღლსო!"
ისეთი ჩანაწერები მაკითხე, რომ კაფიობის გუნებაზე აღარ ვარ...
მე რომ ფშავში ვიარებოდი, სულ ის მახსენდება...
და იმ ჩემი ფშავისთვის უჟამკროდ გადაკარგული საკუთარი თავი მენანება...
1991-ში თუ იმის მეორე წელს რომ ვიყავი იქ, მას მერე _ აღარა და...
"ვაჟაობაზე" ვიყავით ასულები _ რომელი წელი იყო, კი აღარ მახსოვს.
მაშინ ჯერ კიდევ ცოცხალი იყო დავით მჭედლური _ ჯერ არ დაეხალა სანადირო თოფით ის თავის საბედისწერო ტყვია...
ობლად იყო დავითი გაზრდილი, ობლის კვერი ხომ გვიან ცხვება ხოლმე...
და თუ გსმენია, პაპამის ნიკოსაც დანა დაურტყამს გულში და ისე მოუკლავს თავი. დაწერილიც აქვს ამაზე: "დიდი ნიკო"~ და ეს ლექსი ადვილად იძებნება ლიბ.გე-ზე. მე იმას გეტყვი, რაც იქ არ მოიპოვება...
ჰოდა, ავედით "ვაჟაობაზე" _ უგერგილოდ ჩატარდა; ხომ იცი, როგორც იყო ხოლმე _ ჩიტირეკია ლექსებს კითხულობდნენ ზედ ვაჟაის არწივის ძეგლის პირდაპირ და არ ესმოდათ, ის არწივი რომ ეგრე ეუბნეოდათ, _ "ვერ მააწონებთ კაი ყმას, რაც არ მაუდის ჭკვაშია".
მერე მაღაროსკარის სკოლაში გაეწყოთ დიდი სუფრა მცხეთა-მთიანეთის გუბერნატორ კობა ბუჩუკურის განკარგულებით და იქ ისე მოვფშავლდი, რომ კინაღამ ერთი-ორ უნიჭო მჯღაბნელს ვეშუღლე და დავითმა მითხრა, _ უკვე კაი მთვრალი იყო ისიც, მაგრამ მე ხო უნდა დავეშოშმინებინე ვინმეს და, _ წამო, ჩემს სოფელში ავიდეთ, ჩემი ცოლი იქ არისო; კიდევ ვიქეიფოთ ამაღამაცო და დილაზე წამოვიდეთ თბილისში ჩემი მანქანითო.
და წავედით, თორემ მართლა ვიჩხუბებდი იმ ვიღაცებთან. აი, მეც ეგრე ვიცოდი... და ხატიც ხომ არა კრძალავდა შუღლობას _ რაკი ეს ერთგვარი მზადება-ვარჯიში იყო საომრად.
ავედით დავითის სახლში _ ჩარგლის ზემოთ პირველივე სოფელს რა ჰქვია, _ ვაჰმე, როგორ გადამვარდა გულიდან. ამდენი წელია გასული და...
და მთები, მთები, აყუდებულები აქეთაც და იქითაც. მწვანედ ხასხასა ტყე რომ აუყვება მაღლა-მაღლა და შეჩერდება, ჯერ რომ დეკიანებს დაუთმოს გზა, მერე კიდევ იმ დეკამ _ ალპურ ბალახს, ალპურმა ბალახმა _ ფრიალოებს და იმ ფრიალოებმა _ არწივებსა და ძერებს, და ამათ კიდევ _ დაუჯერებლად მოახლოებულ ზეცას, საიდანაც პატრონმა იცის ხოლმე დალაპარაკება... ოღონდ ამორჩევით იცის, ყველას კი არ გაუყადრებს თავს...
გავივლი, გამოვივლი _ ამვლელ-ჩამომვლელი ფშავლების მრცხვენია და თავისით მომდის ეს ოხერი ცრემლები; იმიტომ მომდის, რომ ლაპარაკები მესმის, _ ტყე და მთა მეუბნებიან: ჰაი, გიდი, შე უსვინდისოო, რაად დაგვეკარგე ამდენ ხანსაო, და მხიარულად ეცინება არაგვს, _ აჰანდე, ხომ ამოგიყვანა აქა ვაჟამაო.
აი, ეგეთი ლაპარაკები მესმის თითქოს და, ეს დავითი კიდევ გადაირია, რომ იმათ უნიჭო ლექსებზე ეგრე ძაან როგორ ბრაზობ, რომ სიმწრითა სტირიო! რას იფიქრებენ ჩემი მეზობლებიო! წამო, დაჯე ჩემს მანქანაში, იმათ დედებს ავუტირებ სულაო!... _ და თავის "ნულ-შვიდისკენ" მეწევა _ მოკლედ, ახლა დავით მჭედლური გამიხდა დასაშოშმინებელი და კიდევ კარგი, რომ:
ამ დროს ჩვენი შორიდან შემხედვარე იმისი გამხიარულებული ცოლი გამოვიდა, _ სად რას მიიქაჩებითო?! თუ შუღლ გინდოდათ, იქ არ იყავითაო?! შემეეთერით შინა, სუფრა გაგიწყვეკეო...
შევედით დარცხვენილები სახლში, დავსხედით თავჩაქინდრულები, სკოლის დასჯილი მოწაფეებივით, მაგრამ მერე და მერე, გავილაღეთ და რა გავილაღეთ, სულ დავნავარდობდით. და ეს ნავარდიც როგორი იყო, იცი? _ იმ საღამოს თავისი ერთიც არ უთქვამს დავითსა, და აბა, მე ხომ ლექსები არცა მქონდა, _ სულ ხალხურებს ვამბობდით შიგადაშიგ ვაჟას და კიდევ სხვა კარგი პოეტების ჩინჩხლებსროლია ჩართულებითაც.
მოკლედ, რომ იტყვიან, ქუდი ჭერსა ვკარით.
და მე მართლა "ლოპოტის ყოვივით" დავითვერ, _ იმიტომ დავითვერი ეგრე, გატიალებამდე, რომ სულ იმის შიში მქონდა, ვაითუ, კიდე გავიგონებ-მეთქი მთების ლაპარაკს, თორემ ტყე აღარას მეტყოდა, ტყეს ხომ უკვე ეძინა... და, ვაითუ, ისევ გაიცინოს-მეთქი არაგვმა _ აბა, არაგვს რა დააძინებს...
რატომ ვიხსენებ ამაებსა _ თუ ფშავს გაუგე, თუ ფშაველებს მოუსმინე, თუ მთას იმდენ ხანს უყურე, ვიდრე შენ სულშიც ისეთივე მთა არ გაჩნდა, დეკის ჩაი თუ გაგიკეთა ვინმემ, კენკეშა თუ სჭამე შარშანდელ ზოვების ძირასა, _ მერე ისინიც ისე ძალიან შეგიყვარებენ, როგორც თავიაანთ სისხლ-ხორცს და სულ არ აინტერესებთ, ბარელი რომ ხარ მაინც...
კაი ხანს მედო ეს წერილი ხელმიუკარებლად და ამასობაში წავედი და, დავით მჭედლურის ლექსები დავძებნე ინტერნეტში _ სულ დარდიანები, სულ სამწუხაროები, სულ მოღუშულები და სულ პირქუშები დამხვდა.
შენ არ დაიჯერო, რომ დავით მჭედლური მარტო ეგეთი იყო. ახლობლებთან იცოდა ხოლმე გალაღება და ეს "ვაჟაობის" ამბავი გინდაც არ მომეყოლა, ამას ისედაც მიხვდებოდა დაკვირვებული მკითხველი _ აი, ნახე, ერთი ეგეთი ლექსიც აქვს დაწერილი:
ხმა: ბრძოლას, ველად ხეტიალს
და დიდ სიყვარულს დაგაჩვევს,
ყური არ უგდო ლამანჩელს,
ყური არ უგდო ლამანჩელს!
_ ვერა, მაინც ვერ გაგიშვებ,
_ დევებთან საომრად მივალ,
კარგს იზამ _ არ გამაჩერო!
_ მაშინ მეც თან გამოგყვები,
დიდო რაინდო, ბატონო ლამანჩელო!
ჩემი გულის სისხლი მართებს
აგერ იმ დევს, აი, ამ დევს,
აღარ ვიცი, ძმა გიწოდო,
ან თუ მამის ადგილს დაგსო,
ვაჰ, თუ ვინმემ შემიკურთხოს:
_ რა უნდა ამ შობელძაღლსო!
ამას ვკვნეს და ამას ვოხრავ,
ზოგი ცდილობს კარგად მოთლას,
უმეტესი _ კარგად მოხრას...
პიტნის სუნი უდის დაფნას,
დაფნის ფერი ადევს ოხრას,
_ აქ არ გაუვლია ჯერო!
დიდო რაინდო, ბატონო ლამანჩელო!
და დიდ სიყვარულს დაგაჩვევს,
ყური არ უგდო ლამანჩელს...
ყური არ უგდო ლამანჩელს!
მეც იმ გუნებაზე ვდგები _
"ავედით დავითის სახლში _ ჩარგლის ზემოთ პირველივე სოფელს რა ჰქვია, _ ვაჰმე, როგორ გადამვარდა გულიდან. ამდენი წლებია გასული და... "
ამ წინადადებას მარიამ ხუცურაულმა სათანადო კომენტარი დაურთო:
"დავით მჭედლური მიგრიაულთაში იყო დაბადებულ-გაზრდილი და მერე იქავე, ჩარგალს ოდნავ ზემოთ, არაგვსგაღმა, კაწალხევის მეზობლად, გუდარახის ჭალაზე დაესახლა..."
Number of posts : 291
Registration date : 18.12.08
Subject: Re: დავით მჭედლური    Fri Feb 27, 2009 6:39 pm
გაანათლოს ღმერთმა იმისი სული, კარგი სახელით დარჩა აქ!
Number of posts : 7132
Registration date : 09.11.08
Subject: Re: დავით მჭედლური    Sun Mar 01, 2009 2:27 pm
დაბადების ადგილი - დუშეთის რ - ნი, სოფელი მიგრიაულები, მშობლები - დედა - ბაბალე მიგრიაული, მამა - ზურაბ მჭედლური., დაამთავრა სულხან - საბა ორბელიანის სახელობის პედაგოგიური უნივერსიტეტი 1970 წ., მეუღლე ქეთევან ჩაჩანიძე, ჰყავს შვილ(ებ)ი ზურაბი, დავითი, ისტორიკოსი, მწერალი, პედაგოგი, ჟურნალისტი, გამომცემელი, პოეტი, კრიტიკოსი, პუბლიცისტი, არის ვლადიმერ მაიაკოვსკის სახელობის პრემიის ლაურეატი1985 წ., საქართველოს მწერალთა კავშირის პრემიის ლაურეატი 1995 წ., საქართველოს სახელმწიფო პრემიის ლაურეატი 2000წ. , არის შემდეგი ორგანიზაციის წევრი: საქართველოს მწერალთა საერთო ეროვნული კავშირის , უყვარს მოგზაურობა მთებში.
Subject: Re: დავით მჭედლური    Sun Mar 08, 2009 12:20 am
დავით მჭედლურის წიგნების სია
ლავრენტი ბერიას მთავარი დანაშაული
მდინარეთა და ქართა შესახებ
კაცი, რომელსაც ღვინო არ უყვარდა
Subject: Re: დავით მჭედლური    Fri Mar 13, 2009 1:04 am
მეც ვიყავ ბალღი ბეჩავი, _
დედაო, ჯობდა, არ გეშვი, _
და თავის სახეს ვეძებდი
ჩაქრა შფოთი და წადილი,
ახლა თქვენ იყოს ქვეყანა,
რო აღარ მიღირს მე ჩალად,
ნეტავ, დედაო, არ გეშვი.
მეც ვიგრძენ ძალი ოხერი
ავყევ, ავედი მე ცადა.
ვერ შევძელ, ან თუ შემეხსნა,
ან ცისთვის კარი შემება,
ვეღაროთ ავალ მე ცადა?
გული კრთის _ მხრების აწევა
ნეტავი სულ არ მეცადა!
Subject: Re: დავით მჭედლური    Fri Mar 13, 2009 1:06 am
დამთავრდა ფიქრი, უკვე დამთავრდა,
ფიქრებთან ერთად გაწყდა სტრიქონი,
აზღვავდა მღვრიე და სტიქიონი.
არ ისაუბრებ ხვალიდან ვნებით
მდინარეთა და ქართა შესახებ,
აქ ნადირივით ეული კვდები
და სულს ისრუტავს სკნელი მესამე.
თუმცა გიყვარდა, ვეღარ ინატრე
საღამოს თოვლი და ანდამატი,
უკვე გეძახის ბნელის თავადი.
და ეს სამყარო სადაც ფეთქავდა,
ახლა წითელი მოჩანს წერტილი,
და დაშრეტის წინ კუთად შემდგარა
სული, მშობლიურ ფესვს მოწყვეტილი.
გულს უკვე გული არ ჰქვია,
გული კი არა, საბრალო,
Number of posts : 7132
Registration date : 09.11.08
Subject: Re: დავით მჭედლური    Tue Feb 15, 2011 10:57 am
დიდმა ნიკომ დანა იკრა,
ახლა ცივ მიწაში არის,
და მეც, მისი სვედავსილი
ხან მაძღარი, ხან მშიერი,
პატრონს ვეძებ, მაგრამ თურმე,
ყველა ცივ მიწაში არის.
ეგრე უნდა ვალს გადახდა!
რას ვეწიე, რა მოვიგე,
ეგრე მივალ, რო სადილად
სხვა ვინ გათლის, იმ ოთხიოდ
ფიცარსაც მე თავად გავთლი,
სიკვდილი რო ლხინად მიჩანს,
დიდო ნიკო, შენ გიმადლი.
მტყუანნი რო მართალს მცემენ,
ფეხქვეშ რო მითხრიან ხაროს,
ამ სიმართლით ხვალე, ვინძლო,
მე მართალთა წყლული ვზიდო,
მაგათ კიდევ თხარონ, თხარონ...
ამ წყლულებსაც შენ გიმადლი,
დღეს რო ცივ მიწაში ხარო.
მაგ სიმართლით ვერ შევირგე
ვერც სკამი და ვერც სახელო,
ეგრე დავრჩი, ვით მარტო ხის
ხნარცვს ვებრძოდი, მაგრამ ხნარცვმა
შე ბებერო მიწის მგელო!
Number of posts : 7132
Registration date : 09.11.08
Subject: Re: დავით მჭედლური    Thu Apr 18, 2013 4:47 pm
შენ გიგონებ მერეხის ჟამს
ან ახალო, რას მომიტან,
ან რა მიგაქვს, ძველო წელო,
უნდა ვიჯდე, ეს სიტყვებიც
ისევ თოვლზე უნდა ვწერო.
მეც ბუნების შვილი ვიყავ,
ტანზე მეც ფოთოლი მეცვა,
დღეს კი მუხლი დამეღალა,
აღარც მიწა საზრდოს მაწვდის,
არ მაწოვებს ძუძუს მე ცა.
ახლა ერთურთს ბნელში ვეძებთ,
მაგრამ ყველგან გველი შემხვდა,
მეც ვირბოლე უგზო გზები,
ვინძლო სადმე წყალმა მთაროს,
ან თუ ნაღვერდალში ვეცე?!
ანდა კაცი ვით წაუვა,
დროის მეხს და დროის გრიგალს,
ფრთები დაცხრა და ამაყი,
მალე, ალბათ მეც მაცილი
ვისღა სიტყვა, ვისღა ლექსი,
Last edited by Admin on Thu Apr 18, 2013 4:57 pm; edited 2 times in total
Number of posts : 7132
Registration date : 09.11.08
Subject: Re: დავით მჭედლური    Thu Apr 18, 2013 4:48 pm
რა ვქნა, დღესაც თვალს გარიდებ,
_ ფული არა მაქვს!
მე თანავუგრძნობ შენი ხელის მოწიწებას,
შენს ინტელიგენტურ დგომასა და
მაგრამ მაინც თვალს გარიდებ _
ზამთრის ცივი ღამეების უძილობა,
თვითმკვლელობის მანია და გაზაფხულის
სხვა რა მოგცე, _ ფული არა მაქვს!
შენი იყოს გამოქარული ამ კვარტლების
სიშიშვლე და ღამის წკვარამი,
მპარავთა და მეწვრილმანეთა გაფაციცება,
და საერთოდ, შენი იყოს
დუქნად ქცეული ეს ქვეყანა,
სადაც ვინძლო მხოლოდ შენ ხარ
სხვა რა მოგცე, _ ფული არა მაქვს!
ფული არა მაქვს, მაგრამ ინებე
უფროსობასა და ქვეშევრდომობას შორის
სხვა რა მოგცე, _ ფული არა მაქვს!
ჩემი ძველი რეკვიზიტიც შენი იყოს,
მომავლის რწმენას, სიამაყეს, თავმოთნეობას,
აბა, შენი შიმშილობა ჩემს სიყმილზე
მეტი რით არის, მაგრამ გმირი ხარ,
შენ შესძელი ხელის გაწვდენა,
მე კი ვერა, მათხოვარი ჯერჯერობით
ჩემს სულში ზის და
რახან ჩვენი სამშობლოს სახე
მათს სიფათებზე გამოყრილი გაიძვერობა,
ვინძლო შენა ხარ მაგათ შორის
ყველაზე უფრო ღირსეული ადამიანი,
სხვა რა მოგცე, _ ფული არა მაქვს.
შენი იყოს ეს ქალაქი და იმისი
ყველაზე უფრო ლამაზი სკვერი,
და საუკეთესო ოსტატის შთაგონება,
ძეგლის ღირსი ხარ, ჩემო ბატონო,
დიდ ხანია, ძეგლის ღირსი ხარ!
დღესაც ისევ თვალს გარიდებ,
Number of posts : 7132
Registration date : 09.11.08
Subject: Re: დავით მჭედლური    Thu Apr 18, 2013 4:49 pm
ისე დაგშორდი, როგორც შორდება
მდინარე მთებს და ხეებს ფოთოლი,
წვიმდა და სველი ჭალების გასწვრივ
გულგრილად იწვა ნისლის კოტორი.
ვიღაცა ხმობდა, სადღაც ფრინველებს
ედგათ ჟივჟივი, მარტოსულ ძერას
სდევნიდა ქარი და ყრუდ ისმოდა
შენ სადღაც, უკან, ხეობის ბოლოს
დარჩი და წასვლა არსად გეწადა,
დაჟინებული წვიმა და სთველი
იდგა, ულმობლად სულს გიწეწავდა.
მე კი დაგშორდი, როგორც შორდება
მდინარე მთებს და ხეებს _ ფოთოლი,
და საღამომდის, როგორც ვეშაპი,
მომდევდა ლეგა ნისლის კოტორი.
Number of posts : 7132
Registration date : 09.11.08
Subject: Re: დავით მჭედლური    Thu Apr 18, 2013 4:50 pm
აღარ ვოცნებობ მშობლიურ წყლებზე,
ვეღარ დამდაღოს აპრილის ცრემლმა.
იმ დღიდან, როცა ზეცას ავხედე,
თითქოს სამყაროს ცრემლებში ვწევარ.
უნდა მიენდოს რაიმე უცხოს,
სხვა რა უნდა ქნას ობოლმა ბავშვმა,
და იმის შემდეგ სენივით მტანჯავს
მარადი ჭმუნვა და თავბრუდასხმა.
მეგონა, ვივლი ეული სოფლად.
ვფიქრობდი, ქვეყნის ტალახი შემსვრის,
მან არ ინება ჩემი დათმობა
და დღემდე ვცხოვრობ სამყაროს ცრემლში.
მაგრამ როდემდე? მეტყვიან, ალბათ
(ვინ შეინახავს ბოლომდე ობოლს),
_ ადექი, გასწი ბნელეთის გზებით,
უცხო ცრემლში და კალთაში მყოფო!
უკვე იწყება კიდეც ახალი
ყოფნა, იელვა მეორე გარსმა,
ვინ გამომიყვანს მლაშე ცრემლიდან,
ახალ სამყაროს ქარებში დამსვამს?!
Number of posts : 7132
Registration date : 09.11.08
Subject: Re: დავით მჭედლური    Sun Apr 28, 2019 9:44 am
ცივი გაფარიათ თოვლის მოსასხამი,
მაგრამ სიზმარივით განქარდება თოვა,
მალე წელიწადის მომდევნო დროც მოვა.
Number of posts : 7132
Registration date : 09.11.08
Subject: Re: დავით მჭედლური    Sun Apr 28, 2019 9:45 am
შენ კი სად ხარ,ზეციდან
Subject: Re: დავით მჭედლური
Page 1 of 1
Permissions in this forum:
You cannot reply to topics in this forum
არმური Armuri :: მთქმელი და გამგონებელი (ავტორები და ტექსტები) :: შეუნდოთ ღმერთმა...
არმური Armuri :: მთქმელი და გამგონებელი (ავტორები და ტექსტები) :: შეუნდოთ ღმერთმა...
Jump to: Select a forum||--მართალს ვიტყვი, შევიქნები ტყუილისა მოამბე რად? (საცნობარო)|--მთქმელი და გამგონებელი (ავტორები და ტექსტები)|   |--პოეტების ქვეყანა|   |--მთხრობელთა და მოსათხრობთათვის|   |--ესეებისა და კრიტიკოსთათვის|   |--მთარგმანებელთა და თარგმანთათვის|   |--ლიტერატურა უსაზღვრებოდ|   |--ისტორიისათვის|   |--ბალღოო, აეს არი შენ სამშობლო...|   |--"ლიტერატურის თეორია" – სტუმრად რენე უელეკთან და ოსტინ უორენთან|   |--საკამათო|   |--ბობოისკარი|   |--მინიმალისტური პოეზია|   |--სიტყვითდუელები|   |--მწერლები - მწერლებზე|   |--შეუნდოთ ღმერთმა...|   |--ლიტერატურული კონკურსები|   |--აგორა|   |--სტუმრები და მასპინძლები (ერთნიც და მეორენიც ფეისბუკზე დაიკარგნენ)|   |--"ვერცხლის თასადამც მაქცია" - სტუმრად სანათასთან|   |--არაგვიანი – სტუმრად არაგვთან|   |--"ბრანდი-ბრუნდი" - სტუმრად მარიამ წიკლაურთან|   |--ამაოდ არც მთაწმინდაზე უსეირნიათ - სტუმრად გია არგანაშვილთან|   |--სადისკუსიო კლუბი - სტუმრად ნინი მელივასთან|   |--”ვაჟკაცობისას ამბობენ” და "უკვდავებისა წყაროო" - სტუმრად ვაჟიკა კაწალხეველთან|   |--კაცობრიობა დანა-ჩანგლით ითხრის სამარეს! - სტუმრად ვაჟა ხორნაულთან|   |--ნაფეხურები - სტუმრად ნინო დარბაისელთან|   |--”დარდების შემგროვებელთან” - სტუმრად გოდერძი ჩოხელის გამიხარდასთან|   |--საუბრები სიტყვის ხელოვნების შესახებ - სტუმრად ზევსის დაქალთან|   |--"მზე ხატავს სახლის ფერად რიკულებს..." - სტუმრად კესოსთან|   |--”მითოლოგია ჩემი სისუსტეა...” - სტუმრად ნინო ნეკერიშვილთან|   |--"ცისკარი" – სტუმრად ძველ მეგობართან|   |--ქართული ჟარგონის ლექსიკონი - სტუმრად ლევან ბრეგაძესთან|   |--მზერის გადანაცვლება (მხატვრობა, კინო, თეატრი, მუსიკა)|   |--მხატვრობა არმურზე: "ნიკალა და მარგარიტა"|   |--კინო არმურზე: კამერითაც ცხონდების კაცი|   |--თეატრი არმურზე: მელპომენე და თალია|   |--მუსიკა არმურზე: ხმა - სინათლეა...|   |--Georgian Authors in English|--Deutsche Übersetzung Georgischer Literatur
:: I forgot my password
» ქართული ხალხური პოეზია
Yesterday at 1:47 pm by Admin
Fri Sep 23, 2022 8:05 am by Admin
Fri Sep 23, 2022 7:58 am by Admin
Wed Sep 21, 2022 3:47 pm by Admin
Fri Sep 16, 2022 9:00 am by Admin
Sun Sep 11, 2022 11:39 am by Admin
Sat Sep 10, 2022 9:18 am by Admin
Bookmark and share the address of არმური Armuri on your social bookmarking website
Free forum | © phpBB | Free forum support | Contact | Report an abuse | Latest discussions